2019 – Dag 19 (24. mai) – Somalierne fra Somalia – 30 dagers bønn for verdens muslimer
2019 – Dag 19 (24. mai) – Somalierne fra Somalia
Dette er en typisk somalisk hilsen, som betyr «Er det fred?».
Somaliere kan være reserverte og mistenksomme overfor fremmede. Nyhetene vi får fra Afrikas Horn er ofte relatert til politisk uro, konflikter, tørke og hungersnød. For mange er kampen for å overleve en realitet, så spørsmålet om fred er naturlig når man møter nye mennesker.
Somaliere er også kjent for å ha en sterk nasjonal stolthet. De er gjerne forsiktige med sine kulturelle hemmeligheter og deler dem helst på egne premisser. Dette høres kanskje ikke veldig innbydende ut, men de aller fleste vil fortsatt oppleve varme og vennlighet når de møter somaliere.
Det var en hyggelig stund. Et fredfullt øyeblikk!
Her forleden ble jeg invitert hjem til en somalisk venn. Familien hans tok meg godt imot og bød på somalisk te og snacks laget av kamelkjøtt. Mens jeg satt på gulvet sammen med min venn og pratet og spiste, sprang barna rundt og lekte, og kvinnene snakket sammen på kjøkkenet. Det var en hyggelig stund. Et fredfullt øyeblikk!
Min erfaring med somaliere er at de, selv om det tar tid å bygge relasjoner, inkluderer nye i livene sine når tillit er etablert. Bak det tøffe ytre finner man myke hjerter!
Det finnes omkring 20 millioner somaliere, og mange av disse bor i andre land rundt omkring i verden. Når de møter mennesker utenfor deres eget land, hvilke svar får de da på deres spørsmål: «Er det fred?» Gjestfrihet er helt avgjørende når vi tar imot våre venner fra Somalia. La oss ønske dem velkommen, bry oss om dem, og la dem få erfare fred.
Be om at somaliere vil erfare den freden som bare Jesus Kristus kan gi. Se Joh 14,27.
Tørke og krig er ødeleggende for det somaliske folket. Be om fred og gjenopprettelse for land og folk, inspirert av Salme 104.
Be om at utvandrede somaliere skal møte gjestfrie Jesusetterfølgere som kan møte dem med fred.
Publisert 24. mai 2019 29. april 2020 Forfatter 30dagersbonnKategorier 2019 (gjestfrihet), Øst-AfrikaStikkord Somalia, Somaliere